פרשת משפטים - על משחקי החיים

1. בוחרים משחק מוכר. (דמקה, מונופול וכד'). המנחה חוזר על כללי המשחק ומוסיף כלל חדש: במשחק זה אסור לדבר, להעיר או לשאול במהלכו

2. מתחילים לשחק. לאחר כמה מהלכים, ישבור המנחה את כללי המשחק, ויתחיל לנוע על לוח המשחק - "להוריד" חיילי יריב שלא על-פי הכללים. וכד'

3 .מפסיקים את המשחק, ומבררים מה קרה פה? הצופים יוזמנו להשתתף בדיון ולתאר את מה שקרה מנקודת מבטם: מדוע הופסק המשחק? מה כאן לא תקין? מה הרגיש/חשב הילד המשחק כנגד הבוגר המנחה? מה ההבדל בין המשחק במהלכים הראשונים שלו לבין אלו שבאו אחר-כך? מה חושבים האחרים על הכלל החדש שנוסף ומנע מן המְשחק להגיב להפרת החוקים?

וכעת, בואו נחשוב על חוקים של משחקים וחוקים של החיים: גם במשחק וגם בחיים ישנם חוקים שקל לכבד וחוקים שקשה....מדוע קשה לפעמים לציית לחוקים? כיצד אתם מתגברים על הרצון לדלג על חוקי משחק? אילו חוקים אתם מכבדים בקלות? במפגש זה נתייחס להכרח בקיומם של כללים וחוקים, שהם תנאי המאפשר בכלל התרחשות של משחק כאן ניתן להזכיר חלק מהחוקים/המשפטים מהפרשה.

לכל משחק ישנם כללים וחוקים משלו, ללא כללים לא יכול להתקיים משחק. למשחק ישנם גם גבולות משלו. המשחק - מתחיל בנקודה או ברגע מסוים, ומסתיים ברגע מסוים אחר. כשילדים אומרים "בוא נשחק", משחקם מתחיל אחרי ההכרזה זאת, וכאשר הם מודיעים "די גמרנו לשחק" - המשחק נגמר גמרנו לשחק" - המשחק נגמר. כל המשתתפים מקבלים על עצמם לקיים את המשחק, מסכימים מה אסור ומה מותר, וכל המשתתפים מקבלים על עצמם לקיים את חוקי המשחק. מי שמפר את החוקים נענש בצורה כלשהי. לעיתים קרובות הוא "יוצא מהמשחק"

מה קורה כשאנו רוצים להשתתף במשחק שאיננו מכירים את החוקים שלו? איך אתם מעדיפים ללמוד משחק חדש? מדוע אי-אפשר לשחק במשחק שאין בו חוקים? האם ההנאה מן המשחק פחותה?

לפעמים ממציאים ילדים חוקים למִשחקים חדשים שהם מְשחקים. כיצד יודעים ילדים להמציא חוקים למשחק?

גם במשחק וגם בחיים ישנם ילדים ואנשים שמפרים חוקים באופן שמביך אותנו, את מי שאכן רוצים לכבד חוקים... ספרו על מצבים שכאלו, איך אתם מגיבים למצבים שבהם מישהו מפר את חוקי המשחק? כאשר אתם הפרתם חוק - מה הייתה ההרגשה?

זו הזדמנות לסקור בעזרת הילדים חוקים מתחומי חיים שונים ולעמוד על חשיבות הציות להם, כדי לשַמֵּר סדרי חיים תקינים בחברה, כמו: חוקים לשמירה על החיים, על הרכוש.... חוקי תנועה ועוד...

שבת שלום